San Maurizioren martirioa

San Maurizioren martirioa, baita ere San Maurizio eta Tebasko legioaren sakrifizioa,  Grekoak 1580 inguru margotutako mihise gaineko olioa da. El Escorial monasterioan jartzeko egin zuen eta han darraio gaur egun; dena dela badira beste bi kopia eta gai berari buruzko beste lanak. Tamainua 448 x 301 zm. Sinadura eskuinean, beheko aldean, papertxo batean irakur daiteke: δομήνικος θεοτοκóπουλος kρες ε'ποíει.Wethey, Harold Edwin (1967). El Greco y su escuela (Carlos Cid Priego, itzultzailea.) II. Madril: Guadarrama. 152.or.

 Historia 
Juan Fernández de Navarrete 1579ko martxoaren 28an hil zen, El Escorialeko monasterioko egin behar zituen 32 pinturak amaitu gabe, tartean ipar-mendebaldeko kaperako aldarera San Maurizio deitua. Navarrete Toledon hil zen, eta segur aski Grecoak — horren jakitun — bere zerbitzuak Filipe II.ari eskaintzea erabaki zuen.

Lan honen enkargua 1580ko apirilaren 25ean dokumentatu zen lehen aldiz, Filipe II.ak sinatutako zedula batean; zedula El Escorialeko prioreari zuzenduta zegoen, Grekoari mihisea egiteko behar zen guztia emateko aginduz.

Toledoko bere tailerrean ia hiru urtez lan egin ondoren, Grekoak obra entregatu zuen 1582. urtearen amaieran. Filipe II.a Portugaldik itzuli zenean, 1583an, ikusi zuen koadroa. Bere kalitatea onartu bazuen ere, ez zen erregearen gustukoa izan, artistak martirioaren eszena atzean utzi eta erabakiaren eszena lehen planoan jarri zuelako. Horregatik, koadro honen ordez gai bereko beste bat jarri zen, Romulo Cincinato margolariarena.

 Gaia 
Jacopo da Varazzeren urrezko elezaharrean jasotako San Eukerioren kontakizun baten arabera, III. mendean — edo IV. mendearen hasieran — tebastar legioa Afrikatik Galietara bidali zuten Bagauden matxinada bat erreprimitzeko.Martínez Burgos, Palma (2014). El Greco. Madril: Libsa. ISBN 978-84-662-2757-5. 74.or. Legio hori Maurizioren agindupean zegoen, eta bertako kideak kristauak ziren. Agaunumen kanpaturik zeudela,https://ec.aciprensa.com/wiki/Agaunum Maximiano enperadorearen agindu bat jaso zuten, erromatar jainkoei sakrifizio batzuk eskatuz. Mauriziok, bere kideekin deliberatu ondoren, agindu hori desobeditzea erabaki zuen, eta, horregatik, decimatio izeneko zigorra ezarri zitzaien; zentzu bereko beste agindu batzu jaso ondoren, beste exekuzio batzuk egin ziren, azkenean legioko kide guztiak martirizatu arte.https://ec.aciprensa.com/wiki/San_Mauricio

 Kopiak 
Margolan honen bi kopiak ezagutzen dira; museo hauetan daude:Wethey, Harold Edwin (1967). El Greco y su escuela II (Carlos Cid Priego, itzultzailea.). Madril: Guadarrama. 265-267. or.
 Errumaniako Arte Museo Nazionalean.
 AEBko Houstongo Arte Ederren Museoan.

 Iruditegia 

 Erreferentziak 

 Kanpo estekak 

Kategoria:Grekoaren margolanak
Kategoria:1580ko margolanak
Kategoria:El Escorial
Kategoria:Erlijio-margolanak
Kategoria:Errumaniako Arte Museo Nazionalaren bildumak